"Dipalo di bontsha gore puso e dira go tlala seatla mo go tlameleng baagi ka dintlo, mo malapa a maAforika Borwa a nnang mo dintlong tsa ‘RDP’ kgotsa mo dintlong tseo puso e thusanang le moreki go di duelela ka dipalo tse di oketsegileng go tloga mo go 5% ka 2002 go fitlha mo go 13,5% ka 2016.Dipatlisiso tseno gape di bontsha gore manaane a thuso ya tlhokomelo ya setšhaba a oketsegile go tloga mo go 12,7% ka 2003 go fitlha mo go 29,7% ka 2016.Gape go na le koketsego e e nopotsweng mo go tlameleng ka metsi, motlakase le kgeleloleswe, e leng sengwe se se botlhokwa thata mo maitlhomong a pusong ya Aforika Borwa a go baakanya diphoso tsa puso ya tlhaolele ka go tlamela baagi botlhe ka ditlamelo tsa motheo."